ગુજરાતી સમાચાર: ભારત બાંગ્લાદેશ સામે કોલકાતામાં રમશે પહેલી ડે-નાઈટ ટેસ્ટ મેચ | Ndia Bangaldesh 2nd Test Match To Be Day Night Match - Iplnews | I Am Gujarat
Gujarati News News ભારત બાંગ્લાદેશ સામે કોલકાતામાં રમશે પહેલી ડે-નાઈટ ટેસ્ટ મેચ
ભારત બાંગ્લાદેશ સામે કોલકાતામાં રમશે પહેલી ડે-નાઈટ ટેસ્ટ મેચ
Updated: Oct 29, 2019 19:33 pm IST
કોલકાત્તાઃ ટીમ ઈન્ડિયા બાંગ્લાદેશ સામે કોલકાત્તામાં ટેસ્ટમાં પોતાની ડે-નાઈટ ટેસ્ટ સફરની શરૂઆત કરશે. બીસીસીઆઈના નવા અધ્યક્ષ સૌરવ ગાંગુલીએ મંગળવારે આ બાબતે પુષ્ટિ કરી. ભારત અને બાંગ્લાદેશની ટીમ 22 નવેમ્બરે પિંક બોલથી ટેસ્ટ મેચ રમવા ઉતરશે. બંને ટીમો ક્રિકેટ ઈતિહાસમાં પહેલી વખત પિંક ક્રિકેટ રમવા જઈ રહી છે. સૌરવ ગાંગુલીએ બાંગ્લાદેશ ક્રિકેટ બોર્ડને આ પ્રવાસ દરમિયાન પિંક બોલ ટેસ્ટ મેચ રમવાનો પ્રસ્તાવ આપ્યો હતો, જેને BCBએ આજે સ્વીકારી લીધો.
સૌરવ ગાંગુલીના અધ્યક્ષ બનતા પહેલા ટીમ ઈન્ડિયા પિંક બોલ ટેસ્ટની શરૂઆત કરવાથી બચી રહી હતી. પરંતુ ગાંગુલી અધ્યક્ષ બનતા જ ટીમ ઈન્ડિયાના કેપ્ટન વિરાટ કોહલીએ પોતાની પહેલી જ મીટિંગમાં આ મુદ્દે ચર્ચા કરી અને વિરાટે પણ પિંક બોલ ડે-નાઈટ ટેસ્ટ રમવા માટે હા પાડી દીધી છે.
23 ઓક્ટોબરે બોર્ડના અધ્યક્ષ તરીકે પદ સંભાળ્યા બાદ ગાંગુલીએ તુરંત જ બાંગ્લાદેશ ક્રિકેટ બોર્ડને કોલકાત્તા ટેસ્ટ ડે-નાઈટ ટેસ્ટ તરીકે રમવા માટેનો પ્રસ્તાવ મોકલ્યો. જેને BCBએ પોતાના સીનિયર ક્રિકેટરો સાથે ચર્ચા કર્યા બાદ આ પ્રસ્તાવને સ્વીકાર કરવામાં આવ્યો.